16.1.2023
ET
Euroopa Liidu Teataja
L 14/303
Käesoleva lisa 3. liites esitatud punktides on loetletud süsteemid või osad, mida pardadiagnostikasüsteem peab jälgima, ning kirjeldatud, millist tüüpi seiret iga sellise osa või süsteemi puhul eeldatakse (st heite läviväärtuse seire, talitluse seire, täieliku talitlustõrke seire või osade seire).
Tootja võib otsustada teha ka muude süsteemide ja osade seiret.
4.2.1.
Seiremeetodi valik Tüübikinnitusasutused võivad lubada tootjal kasutada ka muud tüüpi seiremeetodit kui see, mis on nimetatud 3. liites või segakahekütuseliste mootorite või sõidukite puhul 15. lisa punktis 7.
Tootja peab tõendama (tehniliste kaalutluste, katsetulemuste, varasemate kokkulepete vms põhjal), et valitud tüüpi seire on töökindel, õigeaegne ja tõhus.
Kui süsteemi ja/või osa ei ole 3. liites või segakahekütuseliste mootorite või sõidukite puhul 15. lisa punktis 7 käsitletud, peab tootja esitama tüübikinnitusasutusele kinnitamiseks seire suhtes kohaldatava lähenemise.
Tüübikinnitusasutus kinnitab valitud seire tüübi ja seiremeetodi (st heite läviväärtuse seire, talitluse seire, täieliku talitlustõrke seire või osade seire), kui tootja on tõendanud (tehniliste kaalutluste, katsetulemuste, varasemate kokkulepete vms põhjal) viitega 3. liites või segakahekütuseliste mootorite või sõidukite puhul 15. lisa punktis 7 osutatud tüüpidele, et vastav lähenemine on töökindel, õigeaegne ja tõhus.
4.2.1.1.
Korrelatsioon tegeliku heitetasemega Heite läviväärtuse seire korral on nõutav korrelatsioon katsetsükli eriheitega.
Seda korrelatsiooni tõendatakse üldjuhul laboritingimustes katsemootoril.
Ülejäänud seirejuhtude korral (st talitluse seire, täieliku talitlustõrke seire või osade seire) ei ole korrelatsioon tegeliku heitega vajalik.
Samas võib tüübikinnitusasutus nõuda katseandmeid, et kontrollida rikke mõjude liigitust, mida on kirjeldatud käesoleva lisa punktis 6.2.
Näited Elektrilise rikke korral ei pruugi korrelatsioon olla nõutav, sest tegemist on jah/ei-tüüpi rikkega.
Rõhuerinevuse kaudu seiratava diislikütuse tahmafiltri rikke korral ei pruugi korrelatsioon olla nõutav, sest see ennetab riket.
Kui tootja tõendab vastavalt käesoleva lisa tõendamisnõuetele, et täieliku talitlustõrke või osa või süsteemi eemaldamise korral ei ületa heitetase pardadiagnostikasüsteemi läviväärtusi, nõustutakse vastava osa või süsteemi talitluse seirega.
Kui konkreetse saasteaine heitetaseme seireks kasutatakse väljalasketoru heiteandurit, võib kõik ülejäänud seireseadmed vabastada täiendava korrelatsiooni nõudest selle saasteaine tegeliku heitetasemega.
Samas ei välista selline vabastus vajadust lisada need muid seiremeetodeid kasutavad seireseadmed pardadiagnostika­ süsteemi, sest seireseadmed on endiselt vajalikud rikke asukoha kindlakstegemiseks.
Rike tuleb alati liigitada vastavalt punktile 4.5, lähtudes selle mõjust heitetasemele, olenemata rikke tuvastamiseks kasutatava seire tüübist.
4.2.2.
Osade seire (sisend-/väljundosad ja -süsteemid) Mootorisüsteemi kuuluvate sisendosade puhul peab pardadiagnostikasüsteem tuvastama vähemalt elektriahela rikkeid ja võimaluse korral loogikavigu.
Loogikavea diagnostika peab seejärel kontrollima, kas anduri väljund ei ole ebasobivalt madal või kõrge (st peab olema nn kahepoolne diagnostika).